title: Provedbena uredba Komisije (EU) 2016/1842 оd 14. listopada 2016. o izmjeni Uredbe (EZ) br. 1235/2008 u pogledu elektroničke potvrde o inspekciji za uvezene ekološke proizvode i određenih drugih elemenata i Uredbe (EZ) br. 889/2008 u pogledu zahtjeva za konzervirane ili prerađene ekološke proizvode i prijenos informacija (Tekst značajan za EGP )

text:
                  19.10.2016

                  HR

                  Službeni list Europske unije

                  L 282/19

            PROVEDBENA UREDBA KOMISIJE (EU) 2016/1842
      оd 14. listopada 2016.
      o izmjeni Uredbe (EZ) br. 1235/2008 u pogledu elektroničke potvrde o inspekciji za uvezene ekološke proizvode i određenih drugih elemenata i Uredbe (EZ) br. 889/2008 u pogledu zahtjeva za konzervirane ili prerađene ekološke proizvode i prijenos informacija
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (1), a posebno njezin članak 38. točke (a), (d) i (e),
      budući da:

                  (1)

                  Uredbom Komisije (EZ) br. 1235/2008 (2) utvrđuju se detaljna pravila za uvoz ekoloških proizvoda iz trećih zemalja.

                  (2)

                  Razdoblje tijekom kojeg kontrolne ustanove i kontrolna tijela podnose zahtjev za priznavanje u svrhu sukladnosti u skladu s člankom 32. Uredbe (EZ) br. 834/2007 predviđeno je Uredbom (EZ) br. 1235/2008. Budući da je provedba odredbi koje se odnose na uvoz sukladnih proizvoda još uvijek u postupku procjene, a povezane smjernice, predlošci, upitnici i potreban sustav za elektronički prijenos u izradi, trebalo bi kontrolnim ustanovama i kontrolnim tijelima produžiti rok za podnošenje zahtjeva.

                  (3)

                  Iskustvo je pokazalo različite prakse u državama članicama u pogledu verifikacije pošiljki ekoloških proizvoda prije njihova puštanja u slobodni promet u Uniji. Radi dosljednih i učinkovitih kontrola trebalo bi pojasniti vrste provjera potrebnih za verifikaciju pošiljki s obzirom na procjenu rizika koja se provodi u skladu s člankom 27. stavkom 3. Uredbe (EZ) br. 834/2007. Također je primjereno preoblikovati definiciju tijela odgovornih za verifikaciju pošiljki i ovjeru potvrda o inspekciji kako bi se razjasnilo da su ta tijela nadležna tijela za organizaciju službenih kontrola u području ekološke proizvodnje i da su utvrđena u skladu s člankom 27. stavkom 1. Uredbe (EZ) br. 834/2007.

                  (4)

                  Različite prakse kontrolnih ustanova i kontrolnih tijela zapažene su i u pogledu klasifikacije proizvoda koji se uvoze prema kategorijama proizvoda iz priloga III. i IV. Uredbi (EZ) br. 1235/2008. Radi ujednačenije klasifikacije po tim kategorijama proizvoda trebalo bi utvrditi određene definicije u cilju jasnoće i pravne sigurnosti za subjekte kako bi kontrolne ustanove i kontrolna tijela jednoobrazno provela pravila te da bi se nadležnim tijelima olakšao nadzor.

                  (5)

                  Ti pojmovi za kategorije proizvoda koje se odnose na neprerađene ili prerađene trebaju imati jednako značenje kao u definicijama prerađenih i neprerađenih proizvoda u Uredbi (EZ) br. 852/2004 Europskog parlamenta i Vijeća (3) u cilju pojednostavnjenja i dosljednosti s higijenskim pravilima. Međutim, treba pojasniti da su operacije označivanja i pakiranja nebitne za kvalifikaciju proizvoda kao neprerađenih ili prerađenih.

                  (6)

                  Dva programa uvoza, kao što je predviđeno člankom 33. stavcima 2. i 3. Uredbe (EZ) br. 834/2007, u načelu su međusobno isključiva. Ako je treća zemlja priznata kao ekvivalentna u skladu s člankom 33. stavkom 2. Uredbe (EZ) br. 834/2007, nema potrebe priznavati kontrolno tijelo ili kontrolnu ustanovu te zemlje u skladu s člankom 33. stavkom 3. Posljedično, člankom 10. stavkom 2. točkom (b) Uredbe (EZ) br. 1235/2008 predviđa se da kontrolno tijelo ili kontrolna ustanova mogu biti priznati samo u skladu s člankom 33. stavkom 3. Uredbe (EZ) br. 834/2007 za zemlju koja nije priznata u skladu s člankom 33. stavkom 2. Uredbe (EZ) br. 834/2007. Međutim, kako bi se izbjegle bilo kakve prepreke za uvoz ekoloških proizvoda, treba omogućiti priznavanje kontrolnih tijela ili kontrolnih ustanova iz priznate treće zemlje kada priznanje te treće zemlje ne obuhvaća proizvod koji se uvozi. Postojeće odstupanje u članku 10. stavku 3. Uredbe (EZ) br. 1235/2008 stoga treba preoblikovati kako bi se uzela u obzir postojeća praksa pozivajući se na proizvode umjesto na kategoriju proizvoda.

                  (7)

                  Na temelju Uredbe (EZ) br. 834/2007 proizvodi uvezeni iz treće zemlje mogu na tržište Unije biti stavljeni kao ekološki posebice ako su obuhvaćeni potvrdom o inspekciji koju su izdala nadležna tijela, kontrolna tijela ili kontrolne ustanove priznate treće zemlje ili priznato kontrolno tijelo ili kontrolna ustanova.

                  (8)

                  U skladu s Mjerom 12. Plana djelovanja za budućnost ekološke proizvodnje u Europskoj uniji (4) Komisija je razvila sustav elektroničkog certificiranja za uvoz ekoloških proizvoda, kao modul integriran u elektronički sustav TRACES (eng. Trade Control and Expert System) predviđen Odlukom Komisije 2003/24/EZ (5).

                  (9)

                  Određene odredbe Uredbe (EZ) br. 1235/2008 potrebno je izmijeniti kako bi se uveo sustav elektroničkog certificiranja i osiguralo pravilno funkcioniranje tog sustava. Stoga je potrebno pojasniti pravila za puštanje u slobodan promet te tijek rada za izdavanje i ovjeru potvrde o inspekciji koje izdaje relevantno carinsko tijelo države članice, uključujući provjeru povezanosti između potvrde o inspekciji i carinske deklaracije. U tom je kontekstu također potrebno pojasniti tijek rada za izdavanje i ovjeru potvrde o inspekciji po posebnim carinskim postupcima. Radi pravilnog funkcioniranja elektroničkog sustava primjereno je navesti adrese elektroničke pošte priznatih kontrolnih ustanova i kontrolnih tijela.

                  (10)

                  Da bi se osigurala cjelovitost ekoloških proizvoda uvezenih u Uniju, u pravilu je potrebno pojasniti da je kontrolna ustanova ili kontrolno tijelo koje izdaje potvrdu o inspekciji kontrolna ustanova ili tijelo koje certificira proizvođača ili prerađivača proizvoda. U slučaju da je subjekt koji obavlja posljednju operaciju u svrhu pripreme kako je definirano člankom 2. točkom i. Uredbe (EZ) br. 834/2007 različit od izvornog proizvođača ili prerađivača proizvoda, kontrolna ustanova ili kontrolno tijelo koje je provjerilo posljednju operaciju treba izdati potvrdu o inspekciji. Nadalje, potrebno je pojasniti da kontrolne ustanove ili kontrolna tijela navedena u Prilogu III. Uredbi (EZ) br. 1235/2008 mogu izdavati samo potvrde o inspekciji u skladu s uvjetima njihova priznanja, dok ona navedena u Prilogu IV. toj Uredbi mogu samo izdavati potvrde o inspekciji za proizvode i podrijetla za koje su navedena.

                  (11)

                  Iskustvo je pokazalo različite prakse u pogledu provjera koje trebaju obaviti kontrolne ustanove ili kontrolna tijela koji izdaju potvrde o inspekciji. Stoga je potrebno odrediti provjere koje se trebaju provesti prije izdavanja potvrde. Kontrolne ustanove ili kontrolna tijela trebaju izdati potvrdu o inspekciji tek nakon potpunih provjera dokumenata i, kada je primjereno u skladu s njihovom procjenom rizika, fizičkih provjera dotičnih proizvoda. Kad je riječ o prerađenim poljoprivrednim proizvodima, kontrolne ustanove i kontrolna tijela navedena u Prilogu III. Uredbi (EZ) br. 1235/2008 trebala bi provjeriti jesu li svi njihovi sastojci dostavljeni za kontrolni sustav u skladu s uvjetima priznavanja relevantne treće zemlje, dok bi kontrolne ustanove i kontrolna tijela navedena u Prilogu IV. toj Uredbi trebala provjeriti jesu li sastojke provjerile i certificirale kontrolne ustanove ili kontrolna tijela priznata u skladu sa zakonodavstvom Unije ili jesu li proizvedeni u Uniji. Jednako tako potrebno je odrediti provjere koje trebaju provesti kontrolne ustanove ili kontrolna tijela navedena u Prilogu IV. Uredbi (EZ) br. 1235/2008 koja certificiraju subjekte u završnim fazama proizvodnog lanca, kao što su oni koji samo obavljaju operacije označivanja ili pakiranja. U takvim slučajevima treba biti verificirano da su kontrolne ustanove ili kontrolna tijela navedena u tom Prilogu i priznata za relevantnu državu i kategoriju proizvoda kontrolirala i certificirala dotične proizvode.

                  (12)

                  Potrebno je utvrditi tijela odgovorna za dodjelu i ažuriranje prava pristupa sustavu TRACES u svrhu elektroničkog certificiranja inspekcije. Nadalje, potrebno je utvrditi pravila kako bi se osiguralo da sustav TRACES jamči autentičnost, cjelovitost i čitljivost informacija i pripadajućih metapodataka tijekom cijelog razdoblja tijekom kojeg ih je potrebno čuvati.

                  (13)

                  Također je potrebno predvidjeti učinkovitu i djelotvornu razmjenu podataka među tijelima država članica u slučajevima otkrivanja nepravilnosti, posebice kada su proizvodi označeni kao ekološki, a nisu popraćeni potvrdom o inspekciji.

                  (14)

                  S obzirom na to da su posljednja uvozna odobrenja koja su izdale države članice istekla 30. lipnja 2015., iz Uredbe (EZ) br. 1235/2008. potrebno je izbrisati sva pozivanja na uvozna odobrenja.

                  (15)

                  Subjekti i države članice trebale bi imati vremena da prilagode svoje postupke elektroničkoj potvrdi o inspekciji koja se izdaje sustavom TRACES. Stoga je potrebno omogućiti prijelazno razdoblje tijekom kojeg će još biti moguće izdavanje i ovjera potvrde o inspekciji u papirnatom obliku.

                  (16)

                  Radi jamčenja pravilnog funkcioniranja elektroničke potvrde o inspekciji te posebice da bi se pojasnilo da su proizvodi iz razdoblja prijelaza na ekološku proizvodnju isključeni iz priznavanja koja se dodjeljuju trećim zemljama, da bi se uskladio tekst koji se odnosi na podrijetlo proizvoda koji dolaze iz priznatih trećih zemalja i da bi se kategorija proizvoda C izmijenila kako bi obuhvatila alge, uključujući mikroalge, primjereno je da se izmijene određeni elementi priloga III. i IV. Uredbi (EZ) br. 1235/2008 bez promjene područja primjene priznanja koja su prethodno dodijeljena trećim zemljama ili kontrolnim ustanovama i kontrolnim tijelima.

                  (17)

                  Prema podacima koje su dostavile Sjedinjene Američke Države, liječenje jabuka i krušaka antibioticima radi suzbijanja bakterijske paleži nije dopušteno u toj trećoj zemlji od listopada 2014. Stoga je opravdano ukloniti odgovarajuće ograničenje za kategorije proizvoda A i D iz Priloga III. Uredbi (EZ) br. 1235/2008.

                  (18)

                  S obzirom na iskustvo stečeno provedbom sustava ekvivalentnosti potrebno je prilagoditi model potvrde o inspekciji i njezinih izvadaka kako je utvrđeno u prilozima V. i VI. Uredbi (EZ) br. 1235/2008 da bi se osigurale informacije o proizvođaču ili prerađivaču proizvoda te relevantnoj zemlji podrijetla, kada se ona razlikuje od zemlje izvoza proizvoda.

                  (19)

                  Uredbom Komisije (EZ) br. 889/2008 (6) utvrđuju se detaljna pravila povezana s ekološkom proizvodnjom, označivanjem i kontrolom.

                  (20)

                  S obzirom na to da bi nove definicije „prerađenog” i „neprerađenog” umetnute u Uredbu (EZ) br. 1235/2008 značile da se neke od operacija obuhvaćenih definicijom pripreme u članku 2. točki i. Uredbe (EZ) br. 834/2007 ne trebaju smatrati takvima da zahtijevaju preradu, pravila utvrđena člankom 26. Uredbe (EZ) br. 889/2008 za proizvodnju prerađene hrane i prerađene hrane za životinje postala bi nejasna. Stoga je pravila o mjerama predostrožnosti koje treba poduzeti kako bi se izbjegla opasnost onečišćenja neodobrenim tvarima ili proizvodima ili miješanje ili zamjena s neekološkim proizvodima potrebno preoblikovati kako bi se pojasnilo da se ona po potrebi primjenjuju na subjekte koji obavljaju aktivnosti konzerviranja. U tu je svrhu potrebno obuhvatiti i definicije izraza „konzerviranje” i „prerađivanje”.

                  (21)

                  Dostavljanje informacija o uvezenim pošiljkama u skladu s Uredbom (EZ) br. 889/2008 potrebno je provesti s pomoću sustava TRACES.

                  (22)

                  Pravilno funkcioniranje elektroničkog sustava certificiranja zahtijeva da informacija o nadležnim tijelima i kontrolnim ustanovama koju države članice dostavljaju Komisiji obuhvaća adrese elektroničke pošte i internetska web-mjesta. Primjereno je utvrditi novi krajnji rok za dostavljanje tih informacija.

                  (23)

                  Stoga je potrebno na odgovarajući način izmijeniti uredbe (EZ) br. 1235/2008 i (EZ) br. 889/2008.

                  (24)

                  Kako bi se osigurao nesmetan prijelaz na novi elektronički sustav certifikacije, ova Uredba treba se primjenjivati od datuma koji je šest mjeseci od dana njezine objave. Međutim, izmjena kategorije proizvoda C kojom se obuhvaćaju alge, uključujući mikroalge, trebala bi se primjenjivati od datuma primjene relevantnih odredbi Provedbene uredbe Komisije (EU) 2016/673 (7) o izmjeni Uredbe (EZ) br. 889/2008 kako bi se omogućila upotreba mikroalgi u hrani.

                  (25)

                  Mjere predviđene ovom Uredbom u skladu su s mišljenjem Odbora za ekološku proizvodnju,

            DONIJELA JE OVU UREDBU:
      Članak 1.
      Izmjena Uredbe (EZ) br. 1235/2008
      Uredba (EZ) br. 1235/2008 mijenja se kako slijedi:

                  1.

                  Članak 2. mijenja se kako slijedi:

                              (a)

                              točke 5. i 6. zamjenjuju se sljedećim:

                                          „5.

                                          ‚verifikacija pošiljke’: znači verifikacija koju obavljaju relevantna nadležna tijela država članica u okviru službenih kontrola predviđenih Uredbom (EZ) br. 882/2004 Europskog parlamenta i Vijeća (*) o ispunjavanju zahtjeva Uredbe (EZ) br. 834/2007, Uredbe (EZ) br. 889/2008 i ove Uredbe sustavnim dokumentacijskim provjerama, nasumičnim provjerama identiteta i prema potrebi u skladu sa svojom procjenom rizika fizičkim provjerama prije puštanja pošiljke u slobodni promet u Uniji u skladu s člankom 13. ove Uredbe;

                                          6.

                                          ‚relevantno nadležno tijelo države članice’: znači carinsko tijelo, tijelo za sigurnost hrane ili druga tijela koja država članica odredi u skladu s člankom 27. stavkom 1. Uredbe (EZ) br. 834/2007 odgovornima za verifikaciju pošiljki i ovjeru potvrda o inspekciji;

                                 (*)  Uredba (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja (SL L 165, 30.4.2004., str. 1.).”;"

                              (b)

                              dodaju se sljedeće točke od 8. do 11.:

                                          „8.

                                          ‚proizvodi akvakulture’: znači proizvodi akvakulture kako je definirano člankom 4. stavkom 1. točkom 34. Uredbe (EU) br. 1380/2013 Europskog parlamenta i Vijeća (**);

                                          9.

                                          ‚neprerađeni’: znači neprerađeni kako se upotrebljava u definiciji neprerađenih proizvoda u članku 2. stavku 1. točki (n) Uredbe (EZ) br. 852/2004 Europskog parlamenta i Vijeća (***), bez obzira na operacije pakiranja i označivanja;

                                          10.

                                          ‚prerađeni’: znači prerađeni kao što se upotrebljava u definiciji prerađenih proizvoda u točki (o) članka 2. stavka 1. Uredbe (EZ) br. 852/2004, bez obzira na postupke pakiranja i označivanja;

                                          11.

                                          ‚točka ulaza’ znači točka puštanja u slobodni promet.

                                 (**)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.)."

                                 (***)  Uredba (EZ) br. 852/2004 Europskog parlamenta i Vijeća od 29. travnja 2004. o higijeni hrane (SL L 139, 30.4.2004., str. 1.).”"

                  2.

                  U članku 4. stavak 1. zamjenjuje se sljedećim:
                  „1.   Komisija razmatra hoće li priznati i uvrstiti kontrolnu ustanovu ili kontrolno tijelo u popis predviđen člankom 3. po primitku zahtjeva za uključenje na taj popis od predstavnika dotične kontrolne ustanove ili kontrolnog tijela na temelju modela za podnošenje zahtjeva koji je Komisija stavila na raspolaganje u skladu s člankom 17. stavkom 2. Samo potpuni zahtjevi zaprimljeni prije 31. listopada 2017. uzimaju se u obzir za sastavljanje prvog popisa.”

                  3.

                  U članku 7. stavku 2., točke (e) i (f) zamjenjuju se sljedećim:

                              „(e)

                              naziv, adresa, adresa elektroničke pošte, internetska adresa i kodni broj kontrolnog tijela ili kontrolnih tijela i kontrolne ustanove ili kontrolnih ustanova koje priznaje nadležno tijelo navedeno u točki (d) za provođenje kontrola;

                              (f)

                              naziv, adresa, adresa elektroničke pošte, internetska adresa i kodni broj jednog ili više tijela ili jedne ili više kontrolnih ustanova nadležnih u trećoj zemlji za izdavanje certifikata s ciljem uvoza u Uniju.”

                  4.

                  U članku 9. stavku 1. točka (a) zamjenjuje se sljedećim:

                              „(a)

                              ako se nakon uključenja treće zemlje na popis donesu bilo kakve promjene u pogledu mjera koje su na snazi u trećoj zemlji ili u pogledu njihove provedbe i posebice sustava kontrole, ta treća zemlja o tome bez odgađanja izvješćuje Komisiju; o bilo kakvim promjenama informacija iz točaka (d), (e) i (f) članka 7. stavka 2. Komisija se bez odgađanja obavješćuje računalnim sustavom iz članka 94. stavka 1. Uredbe (EZ) br. 889/2008.”

                  5.

                  U članku 10. stavak 3. zamjenjuje se sljedećim:
                  „3.   Odstupajući od stavka 2. točke (b), ti proizvodi podrijetlom iz priznate treće zemlje navedene u popisu priznatih trećih zemalja u skladu s člankom 7., koji nisu obuhvaćeni priznavanjem dodijeljenim toj trećoj zemlji, mogu biti uključeni u popis predviđen ovim člankom.”

                  6.

                  Članak 13. zamjenjuje se sljedećim:
                  „Članak 13.
                  Potvrda o inspekciji
                  1.   Puštanje u slobodni promet u Uniji pošiljke proizvoda iz članka 1. stavka 2. Uredbe (EZ) br. 834/2007 i uvezenih u skladu s člankom 33. te Uredbe ovisi o:

                              (a)

                              podnošenju izvornika potvrde o inspekciji relevantnom nadležnom tijelu države članice;

                              (b)

                              verifikaciji pošiljke i ovjeri potvrde o inspekciji koju provodi relevantno nadležno tijelo države članice; i

                              (c)

                              označivanju broja potvrde o inspekciji u carinskoj deklaraciji za puštanje u slobodni promet iz članka 158. stavka 1. Uredbe (EU) br. 952/2013 Europskog parlamenta i Vijeća (****).

                        Verifikaciju pošiljke i ovjeru potvrde o inspekciji obavlja relevantno nadležno tijelo države članice u toj državi članici u kojoj se pošiljka pušta u slobodni promet u Uniji.
                  Države članice određuju točke ulaza na svojem teritoriju i obavješćuju Komisiju o točkama ulaza koje su određene.
                  2.   Potvrdu o inspekciji izdaje relevantno kontrolno tijelo ili kontrolna ustanova, ovjerava relevantno nadležno tijelo države članice i upotpunjuje prvi primatelj na temelju modela i napomena utvrđenih u Prilogu V. i koristeći se elektroničkim sustavom TRACES ustanovljenim Odlukom Komisije 2003/24/EZ (*****).
                  Izvornik potvrde o inspekciji tiskani je i rukom potpisani primjerak upotpunjene elektroničke potvrde u sustavu TRACES ili, u drugom slučaju, potvrda o inspekciji potpisana u sustavu TRACES s prethodno sastavljenim elektroničkim potpisom u smislu članka 3. stavka 11. Uredbe (EU) br. 910/2014 Europskog parlamenta i Vijeća (******) ili s elektroničkim potpisom nudeći jednakovrijedna jamstva u pogledu funkcionalnosti pripisanih potpisu primjenjujući ista pravila i uvjete kao ona utvrđena odredbama Komisije o elektroničkim i digitalnim dokumentima, koja su određena u Prilogu Odluci Komisije 2004/563/EZ, Euratom (*******).
                  Kada je izvornik potvrde o inspekciji tiskani i rukom potpisani primjerak potpune elektroničke potvrde u sustavu TRACES, kontrolna tijela, kontrolne ustanove, relevantna nadležna tijela države članice i prvi primatelj u svakoj fazi izdavanja, ovjere i zaprimanja potvrde o inspekciji potvrđuju da je taj primjerak istovjetan informacijama u sustavu TRACES.
                  3.   Da bi bila prihvaćena za ovjeru, potvrdu o inspekciji mora izdati kontrolno tijelo ili kontrolna ustanova proizvođača ili prerađivača dotičnog proizvoda ili, kada se subjekt koji obavlja posljednju operaciju u svrhu pripreme razlikuje od proizvođača ili prerađivača proizvoda, kontrolno tijelo ili kontrolna ustanova subjekta koji obavlja posljednju operaciju u svrhe pripreme kako je definirano u članku 2. točki i. Uredbe (EZ) br. 834/2007.
                  To kontrolno tijelo ili kontrolna ustanova jesu sljedeća:

                              (a)

                              kontrolno tijelo ili kontrolna ustanova navedena u Prilogu III. ovoj Uredbi za dotične proizvode i za treću zemlju podrijetla proizvoda, ili, gdje je primjenljivo, u kojoj je provedena posljednja operacija u svrhe pripreme; ili

                              (b)

                              kontrolno tijelo ili kontrolna ustanova navedena u Prilogu IV. ovoj Uredbi za dotične proizvode i za treću zemlju podrijetla proizvoda ili u kojoj je provedena posljednja operacija u svrhe pripreme.

                        4.   Kontrolno tijelo ili kontrolna ustanova koja izdaje potvrdu o inspekciji izdaje tu potvrdu o inspekciji i potpisuje izjavu u polju 18. potvrde tek nakon što je provela dokumentacijsku provjeru na temelju svih relevantnih dokumenata inspekcije, posebice uključujući proizvodni plan za dotični proizvod, prijevozne isprave i komercijalne isprave te, kada je to primjereno u skladu s njegovom procjenom rizika, provela fizičku provjeru pošiljke.
                  Međutim, u slučaju prerađenih proizvoda, ako je kontrolno tijelo ili kontrolna ustanova koja izdaje potvrdu o inspekciji kontrolno tijelo ili kontrolna ustanova navedena u Prilogu III., ono izdaje tu potvrdu o inspekciji i potpisuje izjavu u polju 18. potvrde tek nakon što je verificiralo da je sve ekološke sastojke dotičnog proizvoda kontroliralo i certificiralo kontrolno tijelo ili kontrolna ustanova koju je priznala dotična treća zemlja navedena u tom Prilogu, ili ako je kontrolno tijelo ili kontrolna ustanova kontrolno tijelo ili kontrolna ustanova navedena u Prilogu IV., ono izdaje tu potvrdu o inspekciji i potpisuje izjavu u polju 18. potvrde tek nakon što je verificiralo da je sve ekološke sastojke takvih proizvoda kontroliralo i certificiralo kontrolno tijelo ili kontrolna ustanova navedena u Prilogu III. ili IV. ili su proizvedeni i certificirani u Uniji u skladu s Uredbom (EZ) br. 834/2007.
                  Kada se subjekt koji obavlja zadnju operaciju u svrhu pripreme razlikuje od proizvođača ili prerađivača dotičnog proizvoda, kontrolno tijelo ili kontrolna ustanova koja izdaje potvrdu o inspekciji i koja je navedena u Prilogu IV. izdaje tu potvrdu o inspekciji i potpisuje izjavu u polju 18. potvrde tek nakon što je provela dokumentacijsku provjeru na temelju svih relevantnih dokumenata inspekcije, uključujući prijevozne isprave i komercijalne isprave, verificirala da je proizvodnju ili preradu dotičnog proizvoda kontroliralo i certificiralo kontrolno tijelo ili kontrolna ustanova priznati za dotične proizvode i dotičnu zemlju u skladu s člankom 33. stavkom 3. Uredbe (EZ) br. 834/2007 i nakon što je obavila, kao što je primjereno u skladu s njenom procjenom rizika, fizičku provjeru pošiljke.
                  Na zahtjev Komisije ili nadležnog tijela države članice, kontrolno tijelo ili kontrolna ustanova koja izdaje potvrdu o inspekciji u skladu s drugim i trećim podstavkom stavlja na raspolaganje bez odgode popis subjekata u ekološkom proizvodnom lancu i kontrolnih tijela ili kontrolnih ustanova pod čiju su kontrolu ti subjekti stavili svoje operacije.
                  5.   Potvrda o inspekciji sastavlja se u jednom izvorniku.
                  Prvi primatelj ili prema potrebi uvoznik može izraditi presliku potvrde o inspekciji u svrhu obavješćivanja kontrolnih tijela i kontrolnih ustanova u skladu s člankom 83. Uredbe (EZ) br. 889/2008. Bilo kakav takav primjerak ima naznaku „PRESLIKA” koja je na njemu tiskana ili otisnuta pečatom.
                  6.   Pri verifikaciji pošiljke izvornik potvrde o inspekciji ovjerava relevantno nadležno tijelo države članice u polju 20. i vraća ga osobi koja je podnijela potvrdu.
                  7.   Prvi primatelj po zaprimanju pošiljke popunjava polje 21. potvrde o inspekciji da bi potvrdio da je zaprimanje pošiljke provedeno u skladu s člankom 34. Uredbe (EZ) br. 889/2008.
                  Prvi primatelj potom izvornik potvrde o inspekciji šalje uvozniku navedenom u polju 11. potvrde radi zahtjeva utvrđenog drugim podstavkom članka 33. stavka 1. Uredbe (EZ) br. 834/2007.

                     (****)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.)."

                     (*****)  Odluka Komisije 2003/24/EZ od 30. prosinca 2002. o razvoju integriranog računalnog veterinarskog sustava (SL L 8, 14.1.2003., str. 44.)."

                     (******)  Uredba (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ (SL L 257, 28.8.2014., str. 73.)."

                     (*******)  Odluka Komisije 2004/563/EZ, Euratom od 7. srpnja 2004. o izmjeni njezina Poslovnika (SL L 251, 27.7.2004., str. 9.).”"

                  7.

                  Umeću se sljedeći članci 13.a do 13.d:
                  „Članak 13.a
                  Viša sila ili iznimne okolnosti
                  1.   U slučajevima više sile ili iznimnih okolnosti koje sprečavaju rad elektroničkog sustava, a posebno u slučajevima nepravilnog funkcioniranja sustava ili nedostatka stalne veze, potvrde o inspekciji i njihovi izvadci mogu se izdati i ovjeriti u skladu s člankom 13. stavcima 3. do 7. bez korištenja sustavom TRACES u skladu sa stavcima 2., 3. i 4. ovog članka te na temelju modela i zabilješki utvrđenih u Prilogu V. ili VI. Nadležna tijela, kontrolna tijela, kontrolne ustanove i subjekti obavješćuju Komisiju bez odgode i unose u sustav TRACES sve potrebne detalje u roku od deset kalendarskih dana nakon ponovne uspostave rada tog sustava.
                  2.   Kada se potvrda o inspekciji izdaje bez korištenja sustavom TRACES, sastavlja se na jednom od službenih jezika Unije i popunjava se, osim pečata i potpisa, ili u potpunosti tiskanim slovima ili u potpunosti strojopisno.
                  Potvrda o inspekciji sastavlja se na službenom jeziku ili na jednom od službenih jezika države članice u kojoj se vrši carinjenje. Ako je potrebno, relevantna nadležna tijela države članice mogu zatražiti prijevod potvrde o inspekciji na svoj službeni jezik ili jedan od svojih službenih jezika.
                  Neovlaštene izmjene ili brisanje stavki iz potvrde čine je ništavom.
                  3.   Kontrolno tijelo ili kontrolna ustanova koja izdaje potvrdu o inspekciji svakoj izdanoj potvrdi dodjeljuje serijski broj i vodi evidenciju izdanih potvrda kronološkim redoslijedom te naknadno uspostavlja korelaciju sa serijskim brojem koji dodjeljuje sustav TRACES.
                  4.   Kada se potvrda o inspekciji izdaje i ovjerava bez korištenja sustavom TRACES, ne primjenjuju se drugi i treći podstavak članka 15. stavka 1. i članka 15. stavka 5.
                  Članak 13.b
                  Uvoznik
                  Uvoznik je dužan navesti broj potvrde o inspekciji u carinskoj deklaraciji za puštanje u slobodni promet iz članka 158. stavka 1. Uredbe (EU) br. 952/2013.
                  Članak 13.c
                  Prava pristupa
                  Komisija je zadužena za izdavanje i ažuriranje prava pristupa nadležnih tijela sustavu TRACES, kako je definirano u članku 2. točki (n) Uredbe (EZ) br. 834/2007, nadležnih tijela trećih zemalja priznatih u skladu s člankom 33. stavkom 2. te Uredbe te kontrolnih tijela i kontrolnih ustanova navedenih u Prilogu III. ili IV. ovoj Uredbi. Prije dodjele prava pristupa sustavu TRACES Komisija verificira identitet dotičnih nadležnih tijela, kontrolnih tijela ili kontrolnih ustanova.
                  Kao što je definirano u članku 2. točki (n) Uredbe (EZ) br. 834/2007 nadležna tijela zadužena su za izdavanje i ažuriranje prava pristupa sustavu TRACES subjektima, kontrolnim tijelima i kontrolnim ustanovama u Uniji. Prije dodjele prava pristupa sustavu TRACES nadležna tijela verificiraju identitet dotičnih subjekata, kontrolnih tijela ili kontrolnih ustanova. Države članice određuju jedno tijelo odgovorno za koordiniranje suradnje i kontakte s Komisijom u tom području.
                  Nadležna tijela obavješćuju Komisiju o odobrenim pravima pristupa. Komisija aktivira ta prava pristupa u sustavu TRACES.
                  Članak 13.d
                  Cjelovitost i čitljivost podataka
                  Sustav TRACES štiti cjelovitost informacija šifriranih u skladu s ovom Uredbom.
                  Posebice pruža sljedeća jamstva:

                              (a)

                              omogućuje nedvosmislenu identifikaciju svakog korisnika i sadržava učinkovite mjere kontrole prava pristupa kako bi se spriječio nezakonit, zlonamjeran i neovlašten pristup, brisanje, izmjena ili premještanje informacija, spisa i metapodataka;

                              (b)

                              opremljen je sustavima fizičke zaštite od neovlaštenog ulaska i prirodnih nepogoda te zaštitom programske opreme od informatičkih napada;

                              (c)

                              štiti pohranjene informacije u okruženju koje je sigurno u fizičkom i softverskom pogledu;

                              (d)

                              različitim sredstvima sprečava svaku neovlaštenu promjenu te sadržava mehanizme za osiguravanje cjelovitosti s pomoću kojih se može provjeriti jesu li informacije mijenjane tijekom vremena;

                              (e)

                              za svaku bitnu fazu postupka osigurava revizijski trag;

                              (f)

                              osigurava pouzdane postupke pretvaranja podataka iz jednog formata u drugi i prijenosa iz jednog programskog okruženja u drugo kako bi informacije bile čitljive i dostupne tijekom cijelog potrebnog razdoblja pohrane;

                              (g)

                              opremljen je dostatno detaljnom i ažuriranom funkcionalnom i tehničkom dokumentacijom o radu i značajkama sustava koja je u svakom trenutku dostupna organizacijskim subjektima odgovornima za funkcionalne i/ili tehničke specifikacije.”

                  8.

                  Članak 14. mijenja se kako slijedi:

                              (a)

                              stavak 1. zamjenjuje se sljedećim:
                              „1.   Ako se pošiljka koja dolazi iz treće zemlje rasporedi u carinsko skladište ili za unutarnju proizvodnju kako je predviđeno Uredbom (EU) br. 952/2013, i podvrgne jednoj ili više priprema kako je navedeno u drugom podstavku, relevantno nadležno tijelo države članice obavlja verifikaciju pošiljke kako je navedeno u točki (b) prvog podstavka članka 13. stavka 1. ove Uredbe prije nego što se provede prva priprema. Referentni broj carinske deklaracije prema kojoj su proizvodi deklarirani za carinsko skladištenje ili unutarnju proizvodnju navodi se u polju 19. potvrde o inspekciji.
                              Priprema je ograničena na sljedeće vrste operacija:

                                          (a)

                                          pakiranje ili prepakiranje; ili

                                          (b)

                                          označivanje u pogledu prezentacije ekološke proizvodne metode.

                                    Nakon te pripreme, prije puštanja u slobodni promet, pošiljka se podvrgava mjerama iz članka 13. stavka 1. ove Uredbe.
                              Nakon tog postupka, prema potrebi, izvornik potvrde o inspekciji vraća se uvozniku pošiljke iz polja 11. potvrde u svrhe drugog podstavka članka 33. stavka 1. Uredbe (EZ) br. 834/2007.”;

                              (b)

                              stavak 2. mijenja se kako slijedi:

                                          i.

                                          drugi podstavak zamjenjuje se sljedećim:
                                          „Za svaku od serija koja nastaje podjelom uvoznik naveden u polju 11. potvrde o inspekciji s pomoću sustava TRACES dostavlja izvadak potvrde o inspekciji relevantnom nadležnom tijelu države članice u skladu s modelom i zabilješkama utvrđenima u Prilogu VI. Nakon verifikacije serije relevantno nadležno tijelo države članice ovjerava izvadak potvrde o inspekciji u polju 13. u svrhu puštanja u slobodni promet. Verifikaciju serije i ovjeru izvatka potvrde o inspekciji obavlja relevantno nadležno tijelo države članice u toj državi članici u kojoj se serija pušta u slobodni promet u Uniji.”;

                                          ii.

                                          briše se četvrti podstavak.

                  9.

                  Članak 15. mijenja se kako slijedi:

                              (a)

                              u stavku 1. dodaju se sljedeći drugi i treći podstavak:
                              „Ako verifikacija pošiljke koju provodi relevantno nadležno tijelo države članice dovede do otkrivanja kršenja ili nepravilnosti koje dovode do odbijanja ovjere potvrde i puštanja proizvoda u slobodni promet, to tijelo bez odgode s pomoću sustava TRACES obavješćuje Komisiju i druge države članice o tom kršenju ili toj nepravilnosti.
                              Države članice jamče učinkovitu i djelotvornu koordinaciju među nadležnim tijelima koja provode službene kontrole u cilju razmjenjivanja informacija bez odgode o otkrivenim pošiljkama proizvoda navedenih u članku 1. stavku 2. Uredbe (EZ) br. 834/2007 označenih izrazima koji upućuju na ekološku metodu proizvodnje, ali koji nisu deklarirani kao namijenjeni uvozu u skladu s Uredbom (EZ) br. 834/2007. Relevantno nadležno tijelo države članice bez odgode obavješćuje Komisiju i druge države članice o tim nalazima s pomoću sustava TRACES.”;

                              (b)

                              dodaje se sljedeći stavak 5.:
                              „5.   Uvoznik, prvi primatelj ili njihovo kontrolno tijelo ili kontrolna ustanova šalju podatke o kršenjima ili nepravilnostima u vezi s uvezenim proizvodima nadležnim tijelima dotičnih država članica računalnim sustavom iz članka 94. stavka 1. Uredbe (EZ) br. 889/2008 s pomoću sustava TRACES.”

                  10.

                  U članku 17. stavak 3. zamjenjuje se sljedećim:
                  „3.   Računalni sustav predviđen stavkom 1. osposobljen je za prikupljanje zahtjeva, dokumenata i informacija iz ove Uredbe, prema potrebi.”

                  11.

                  U članku 18. drugi stavak zamjenjuje se sljedećim:
                  „Prvi popis priznatih zemalja obuhvaća Argentinu, Australiju, Kostariku, Indiju, Izrael (********), Novi Zeland i Švicarsku. Ne sadržava kodne brojeve iz članka 7. stavka 2. točke (f) ove Uredbe. Ti kodni brojevi dodaju se prije 1. srpnja 2010. ažuriranjem popisa u skladu s člankom 17. stavkom 2.

                     (********)  U daljnjemu se tekstu Izrael odnosi na Državu Izrael, isključujući područja pod izraelskom upravom od lipnja 1967., odnosno Golansku visoravan, Pojas Gaze, Istočni Jeruzalem i ostatak Zapadne obale.”"

                  12.

                  Članak 19. briše se.

                  13.

                  Umeće se sljedeći članak 19.a:
                  „Članak 19.a
                  Prijelazna pravila o upotrebi potvrda o inspekciji koje nisu izdane u sustavu TRACES
                  Do 19. listopada 2017. potvrde o inspekciji iz članka 13. stavka 1. točke (a) i njihovi izvadci iz članka 14. stavka 2. mogu se izdavati i ovjeravati na temelju članka 13. stavaka 3. do 7. bez korištenja sustavom TRACES u skladu s člankom 13.a stavcima 1., 2. i 3. te na temelju modela i zabilješki utvrđenih u Prilogu V. ili VI.”

                  14.

                  Prilog III. mijenja se u skladu s Prilogom I. ovoj Uredbi.

                  15.

                  U Prilogu IV. „C: Proizvodi akvakulture i morske trave” u popisu kategorija proizvoda zamjenjuje se s „C: Neprerađeni proizvodi akvakulture i alge”.

                  16.

                  Prilog V. zamjenjuje se tekstom iz Priloga II. ovoj Uredbi.

                  17.

                  Prilog VI. zamjenjuje se tekstom iz Priloga III. ovoj Uredbi.

            Članak 2.
      Izmjena Uredbe (EZ) br. 889/2008
      Uredba (EZ) br. 889/2008 mijenja se kako slijedi:

                  1.

                  U članku 2. dodaju se sljedeće točke (t) i (u):

                              „(t)

                              ‚konzerviranje’ znači bilo kakvu radnju, različitu od uzgoja i žetve, koja se obavlja na proizvodima, ali koja ne ispunjava uvjete da bude prerada kako je definirano u točki (u), uključujući sve radnje navedene u članku 2. stavku 1. točki (n) Uredbe (EZ) br. 852/2004 Europskog parlamenta i Vijeća (*********) te isključujući pakiranje ili označivanje proizvoda;

                              (u)

                              ‚prerada’ znači bilo kakvu radnju navedenu u članku 2. stavku 1. točki (m) Uredbe (EZ) br. 852/2004, uključujući upotrebu tvari iz članka 19. stavka 2. točke (b) Uredbe (EZ) br. 834/2007. Operacije pakiranja ili označivanja ne smatraju se preradom.

                     (*********)  Uredba (EZ) br. 852/2004 Europskog parlamenta i Vijeća od 29. travnja 2004. o higijeni hrane (SL L 139, 30.4.2004., str. 1.).”"

                  2.

                  Naslov glave II. zamjenjuje se sljedećim:
                  „GLAVA II.

                     PRAVILA O PROIZVODNJI, KONZERVIRANJU, PRERADI, PAKIRANJU, PRIJEVOZU I SKLADIŠTENJU EKOLOŠKIH PROIZVODA”

                  3.

                  Naslov poglavlja 3. glave II. zamjenjuje se sljedećim:

                     „POGLAVLJE 3.

                        Konzervirani i prerađeni proizvodi”

                  4.

                  Članak 26. zamjenjuje se sljedećim:
                  „Članak 26.
                  Pravila za konzerviranje proizvoda i za proizvodnju prerađene hrane za životinje i hrane
                  1.   Subjekti koji konzerviraju proizvode ili proizvode prerađenu hranu za životinje ili hranu uvode i ažuriraju odgovarajuće postupke koji se temelje na sustavnom utvrđivanju bitnih koraka prerade.
                  Primjena tih postupaka u svakom trenutku jamči da su konzervirani ili prerađeni proizvodi u skladu s pravilima ekološke proizvodnje.
                  2.   Subjekti moraju poštovati i primjenjivati postupke iz stavka 1. Subjekti posebice moraju:

                              (a)

                              poduzimati mjere predostrožnosti kako bi izbjegli opasnost onečišćenja neodobrenim tvarima ili proizvodima;

                              (b)

                              provoditi odgovarajuće mjere čišćenja, pratiti njihovu djelotvornost i evidentirati te mjere;

                              (c)

                              jamčiti da se neekološki proizvodi ne stavljaju u promet s oznakom koja upućuje na metodu ekološke proizvodnje.

                        3.   Ako se neekološki proizvodi također pripravljaju ili čuvaju u dotičnoj jedinici za pripravljanje, subjekt mora:

                              (a)

                              provoditi radnje neprekidno dok se ne obradi cijela serija, prostorno ili vremenski odvojeno od sličnih radnji koje se provode na neekološkim proizvodima;

                              (b)

                              pohraniti ekološke proizvode prije i nakon radnji, prostorno ili vremenski odvojene od neekoloških proizvoda;

                              (c)

                              obavijestiti kontrolno tijelo ili kontrolnu ustanovu o radnjama iz točki (a) i (b) te imati na raspolaganju ažurirani upisnik svih radnji i prerađenih količina;

                              (d)

                              poduzimati potrebne mjere kako bi se osigurala identifikacija serija i izbjeglo miješanje ili zamjena s neekološkim proizvodima;

                              (e)

                              provoditi radnje na ekološkim proizvodima tek nakon odgovarajućeg čišćenja proizvodne opreme.

                        4.   Aditivi, pomoćne tvari u preradi i druge tvari i sastojci koji se upotrebljavaju za preradu hrane za životinje ili hrane te svi primjenjivi postupci prerade, kao što je dimljenje, moraju biti u skladu s načelima dobre proizvodne prakse.”

                  5.

                  U članku 84. dodaje se sljedeći treći stavak:
                  „Uvoznik je dužan prenijeti informacije iz prvog i drugog stavka koristeći se elektroničkim sustavom TRACES uspostavljenim Odlukom Komisije 2003/24/EZ (**********).

                     (**********)  Odluka Komisije 2003/24/EZ od 30. prosinca 2002. o razvoju integriranog računalnog veterinarskog sustava (SL L 8, 14.1.2003., str. 44.).”"

                  6.

                  Članak 94. stavak 1. mijenja se kako slijedi:

                              (a)

                              točke (a) i (b) zamjenjuju se sljedećim:

                                          „(a)

                                          do 30. lipnja 2017., informacije iz članka 35. točke (a) Uredbe (EZ) br. 834/2007, uključujući adresu elektroničke pošte i internetsku adresu, a potom svaku njihovu izmjenu;

                                          (b)

                                          do 30. lipnja 2017., informacije iz članka 35. točke (b) Uredbe (EZ) br. 834/2007, uključujući adresu, adresu elektroničke pošte i internetsku adresu, a potom svaku njihovu izmjenu;”;

                              (b)

                              dodaje se sljedeća točka (e):

                                          „(e)

                                          do 30. lipnja 2017., naziv, adresu, adresu elektroničke pošte i internetsku adresu relevantnih nadležnih tijela države članice kako je definirano u članku 2. točki 6. Uredbe (EZ) br. 1235/2008, a potom svaku njihovu izmjenu.”

            Članak 3.
      Ova Uredba stupa na snagu sedmoga dana od dana objave u Službenom listu Europske unije.
      Primjenjuje se od 19. travnja 2017. Međutim, članak 1. točka 2. primjenjuje se od datuma stupanja na snagu ove Uredbe, a članak 1. točka 15. primjenjuje se od 7. svibnja 2017.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 14. listopada 2016.

               Za Komisiju

               Predsjednik

            Jean-Claude JUNCKER

         (1)  SL L 189, 20.7.2007., str. 1.

         (2)  Uredba Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (SL L 334, 12.12.2008., str. 25.).

         (3)  Uredba (EZ) br. 852/2004 Europskog parlamenta i Vijeća od 29. travnja 2004. o higijeni hrane (SL L 139, 30.4.2004., str. 1.).

         (4)  COM(2014) 179 final.

         (5)  Odluka Komisije 2003/24/EZ od 30. prosinca 2002. o razvoju integriranog računalnog veterinarskog sustava (SL L 8, 14.1.2003., str. 44.).

         (6)  Uredba Komisije (EZ) br. 889/2008 od 5. rujna 2008. o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu (SL L 250, 18.9.2008., str. 1.).

         (7)  Provedbena uredba Komisije (EU) 2016/673 od 29. travnja 2016. o izmjeni Uredbe (EZ) br. 889/2008 o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu (SL L 116, 30.4.2016., str. 8.).

         PRILOG I.
         Prilog III. Uredbi (EZ) br. 1235/2008 mijenja se kako slijedi:

                     1.

                     Nakon naslova „POPIS TREĆIH ZEMALJA I ODGOVARAJUĆE SPECIFIKACIJE IZ ČLANKA 7.” umeće se sljedeća napomena:
                     „Napomena: U skladu s člankom 17. stavkom 1. točkom (f) Uredbe (EZ) br. 834/2007 životinje i proizvodi životinjskog podrijetla proizvedeni tijekom prijelaznog razdoblja ne stavljaju se na tržište Unije s oznakama iz članaka 23. i 24. te Uredbe koje se upotrebljavaju za označivanja i oglašavanja proizvoda. Stoga su takvi proizvodi također isključeni iz priznavanja u vezi s kategorijama proizvoda B i D za sve treće zemlje navedene u ovom Prilogu.”

                     2.

                     U unosima koji se odnose na Argentinu, Australiju, Kostariku, Indiju, Izrael, Japan, Švicarsku, Tunis i Novi Zeland, bilješka „(1) Morska trava nije uvrštena” briše se.

                     3.

                     Unos koji se odnosi na Argentinu mijenja se kako slijedi:

                                 (a)

                                 u točki 1. ograničenja za kategorije proizvoda B i D brišu se;

                                 (b)

                                 točka 2. zamjenjuje se sljedećim:

                                             „2.

                                                Podrijetlo: proizvodi kategorija A, B i F koji su proizvedeni u Argentini i proizvodi kategorije D prerađeni u Argentini s ekološki proizvedenim sastojcima koji su proizvedeni u Argentini.”

                     4.

                     U unosu koji se odnosi na Australiju točka 2. zamjenjuje se sljedećim:

                                 „2.

                                    Podrijetlo: proizvodi kategorija A i F koji su proizvedeni u Australiji i proizvodi kategorije D prerađeni u Australiji s ekološki proizvedenim sastojcima koji su proizvedeni u Australiji.”

                     5.

                     Unos koji se odnosi na Kostariku mijenja se kako slijedi:

                                 (a)

                                 ograničenje „samo prerađeni poljoprivredni proizvodi” zamjenjuje se tekstom „samo prerađeni biljni proizvodi”;

                                 (b)

                                 točka 2. zamjenjuje se sljedećim:

                                             „2.

                                                Podrijetlo: proizvodi kategorija A i F koji su proizvedeni u Kostarici i proizvodi kategorije D prerađeni u Kostarici s ekološki proizvedenim sastojcima koji su proizvedeni u Kostarici.”

                     6.

                     U unosu koji se odnosi na Izrael točka 2. zamjenjuje se sljedećim:

                                 „2.

                                    Podrijetlo: proizvodi kategorije A i F koji su proizvedeni u Izraelu i proizvodi kategorije D prerađeni u Izraelu s ekološki proizvedenim sastojcima koji su proizvedeni u Izraelu ili koji su uvezeni u Izrael:

                                             —

                                             ili iz Unije,

                                             —

                                             ili iz treće zemlje u okviru režima koji se priznaje kao ekvivalentan u skladu s člankom 33. stavkom 2. Uredbe (EZ) br. 834/2007.”

                     7.

                     U unosu koji se odnosi na Japan točka 2. zamjenjuje se sljedećim:

                                 „2.

                                    Podrijetlo: proizvodi kategorija A i F koji su proizvedeni u Japanu i proizvodi kategorije D prerađeni u Japanu s ekološki proizvedenim sastojcima koji su proizvedeni u Japanu ili koji su uvezeni u Japan:

                                             —

                                             ili iz Unije,

                                             —

                                             ili iz treće zemlje za koju je Japan priznao da su proizvodi proizvedeni i kontrolirani u toj trećoj zemlji u skladu s pravilima ekvivalentnima onima iz japanskog zakonodavstva.”

                     8.

                     Unos koji se odnosi na Švicarsku mijenja se kako slijedi:

                                 (a)

                                 u točki 1. ograničenje za kategoriju proizvoda B briše se;

                                 (b)

                                 točka 2. zamjenjuje se sljedećim:

                                             „2.

                                                Podrijetlo: proizvodi kategorija A i F koji su proizvedeni u Švicarskoj i proizvodi kategorija D i E prerađeni u Švicarskoj s ekološki proizvedenim sastojcima koji su proizvedeni u Švicarskoj ili koji su uvezeni u Švicarsku:

                                                         —

                                                         ili iz Unije,

                                                         —

                                                         ili iz treće zemlje za koju je Švicarska priznala da su proizvodi proizvedeni i kontrolirani u toj trećoj zemlji u skladu s pravilima ekvivalentnima onima iz švicarskog zakonodavstva.”

                     9.

                     U unosu koji se odnosi na Tunis točka 2. zamjenjuje se sljedećim:

                                 „2.

                                    Podrijetlo: proizvodi kategorija A i F koji su proizvedeni u Tunisu i proizvodi kategorije D prerađeni u Tunisu s ekološki proizvedenim sastojcima koji su proizvedeni u Tunisu.”

                     10.

                     U unosu koji se odnosi na Sjedinjene Američke Države, u točki 1., ograničenja za kategorije proizvoda A i D brišu se.

                     11.

                     Unos koji se odnosi na Novi Zeland mijenja se kako slijedi:

                                 (a)

                                 u točki 1. ograničenja za kategorije proizvoda B i D brišu se;

                                 (b)

                                 točka 2. zamjenjuje se sljedećim:

                                             „2.

                                                Podrijetlo: proizvodi kategorija A, B i F koji su proizvedeni u Novom Zelandu i proizvodi kategorije D prerađeni u Novom Zelandu s ekološki proizvedenim sastojcima koji su proizvedeni u Novom Zelandu ili koji su uvezeni u Novi Zeland:

                                                         —

                                                         ili iz Unije,

                                                         —

                                                         ili iz treće zemlje u okviru režima koji se priznaje kao ekvivalentan u skladu s člankom 33. stavkom 2. Uredbe (EZ) br. 834/2007,

                                                         —

                                                         ili iz neke treće zemlje čija se pravila o proizvodnji i nadzoru priznaju kao ekvivalentna sa Službenim programom osiguranja ekološke hrane MAF na temelju pruženih jamstava i podataka od strane nadležnog tijela te zemlje u skladu s odredbama utvrđenima MAF-om te uz uvjet da su uvezeni samo ekološki uzgojeni sastojci koji se namjeravaju ugraditi, do najviše 5 % proizvoda poljoprivrednoga podrijetla, u proizvode kategorije D pripremljene u Novom Zelandu.”

                     12.

                     U unosu koji se odnosi na Republiku Koreju točka 2. zamjenjuje se sljedećim:

                                 „2.

                                    Podrijetlo: proizvodi kategorije D prerađeni u Republici Koreji s ekološki proizvedenim sastojcima koji su proizvedeni u Republici Koreji ili koji su uvezeni u Republiku Koreju:

                                             —

                                             ili iz Unije,

                                             —

                                             ili iz treće zemlje za koju je Republika Koreja priznala da su proizvodi proizvedeni i kontrolirani u toj trećoj zemlji u skladu s pravilima ekvivalentnima onima utvrđenima u zakonodavstvu Republike Koreje.”

         PRILOG II.

               „PRILOG V.
               Tekst slike

                  POTVRDA O INSPEKCIJI ZA UVOZ PROIZVODA EKOLOŠKE PROIZVODNJE U EUROPSKU UNIJU
                  1. Kontrolna ustanova ili tijelo koje izdaje potvrdu (naziv, adresa i kod)
                  2. Uredba Vijeća (EZ) br. 834/2007:
                  — Članak 33. stavak 2. ili
                  — Članak 33. stavak 3.
                  3. Serijski broj potvrde o inspekciji
                  4. Izvoznik (naziv i adresa)
                  5. Proizvođač ili prerađivač proizvoda (naziv i adresa)
                  6. Kontrolna ustanova ili kontrolno tijelo (naziv, adresa i kod)
                  7. Država podrijetla
                  8. Država izvoza
                  9. Država carinjenja/Točka ulaza
                  10. Država odredišta
                  11. Uvoznik (naziv, adresa i EORI broj)
                  12. Prvi primatelj u Uniji (naziv i adresa)
                  13. Opis proizvoda
                  Oznaka KN
                  Trgovački naziv
                  Broj pakiranja
                  Broj serije
                  Neto masa
                  14. Broj kontejnera
                  15. Broj plombe
                  16. Ukupna bruto masa
                  17. Prijevozno sredstvo prije točke ulaza u Uniju
                  Režim
                  Identifikacija
                  Međunarodna prijevozna isprava

               Tekst slike

                  18. Izjava kontrolnog tijela ili kontrolne ustanove koja izdaje potvrdu iz polja 1.
                  Ovime se potvrđuje da je ova potvrda izdana na temelju provjera potrebnih prema članku 13. stavku 4. Uredbe (EZ) br. 1235/2008 i da su prethodno navedeni proizvodi proizvedeni u skladu s pravilima o proizvodnji i nadzoru metode ekološke proizvodnje koja se smatra jednakovrijednom u skladu s Uredbom (EZ) br. 834/2007.
                  Datum
                  Ime i potpis ovlaštene osobe Pečat tijela ili ustanove koja izdaje potvrdu
                  19. Carinsko skladište Unutarnja proizvodnja
                  Naziv i adresa subjekta:
                  Kontrolna ustanova ili kontrolno tijelo (naziv, adresa i kod):
                  Referentni broj carinske deklaracije za carinsko skladište ili unutarnju proizvodnju:
                  20. Verifikacija pošiljke i ovjera relevantnog nadležnog tijela države članice.
                  Tijelo i država članica:
                  Datum:
                  Ime i potpis ovlaštene osobe Pečat
                  21. Izjava prvog primatelja.
                  Ovime se potvrđuje da je zaprimanje proizvoda provedeno u skladu s člankom 34. Uredbe (EZ) br. 889/2008.
                  Naziv trgovačkog društva: Datum:
                  Ime i potpis ovlaštene osobe

               Tekst slike

                  Napomene
                  Polje 1.: Naziv, adresa i kod kontrolne ustanove ili tijela u trećoj zemlji iz članka 13. stavka 3. Uredbe (EZ) br. 1235/2008. Ova ustanova također popunjava polja od 4. do 18.
                  Polje 2.: Ovo polje navodi odredbe Uredbe (EZ) br. 834/2007 koje su relevantne za izdavanje i upotrebu ove potvrde; navesti relevantnu odredbu.
                  Polje 3.: Serijski broj potvrde koji se automatski dodjeljuje elektroničkim sustavom TRACES iz članka 13. stavka 2. Uredbe (EZ) br. 1235/2008, osim kad se primjenjuje članak 13.a stavak 3.
                  Polje 4.: Naziv i adresa subjekta koji izvozi proizvode iz države navedene u polju 8. Izvoznik je subjekt koji obavlja posljednju radnju u svrhu pripreme kako je definirano člankom 2. točkom i. Uredbe (EZ) br. 834/2007 na proizvodima spomenutima u polju 13. i pečati proizvode u primjerena pakovanja ili kontejnere na temelju članka 34. Uredbe (EZ) br. 889/2008.
                  Polje 5.: Subjekti koji su proizveli ili preradili proizvode u trećoj zemlji navedenoj u polju 7.
                  Polje 6.: Kontrolna ustanova/kontrolne ustanove ili tijelo/tijela za sustavno praćenje usklađenosti proizvodnje ili prerade proizvoda s pravilima ekološke proizvodnje u državi navedenoj u polju 7.
                  Polje 7.: Država podrijetla znači država/države u kojoj/kojima je proizvod proizveden ili prerađen.
                  Polje 8.: Država izvoza znači država u kojoj je proizvod bio podvrgnut posljednjoj operaciji u svrhu pripreme kako je definirano člankom 2. točkom i. Uredbe (EZ) br. 834/2007 i zapečaćen u primjerena pakiranja ili kontejnere.
                  Polje 9.: Država carinjenja znači država u kojoj se pošiljka pušta u slobodni promet u Europsku uniju. Točka ulaza je točka puštanja u slobodni promet i identificira se Sustavom označavanja UN-a za trgovinske i prometne lokacije (UN/LOCODE – United Nations Code for Trade and Transport Locations, pet znakova abecede).
                  Polje 10.: Država odredišta znači država prvog primatelja u Europskoj uniji.
                  Polje 11.: Naziv, adresa i registracijski i identifikacijski broj gospodarskog subjekta (EORI) uvoznika, kako je utvrđeno u članku 9. Uredbe (EU) br. 952/2013. Uvoznik znači fizička ili pravna osoba u Europskoj uniji koja predočuje pošiljku za puštanje u slobodni promet u Uniji, bilo osobno bilo s pomoću predstavnika.
                  Polje 12.: Naziv i adresa prvog primatelja pošiljke u Europskoj uniji. Prvi primatelj znači fizička ili pravna osoba gdje se pošiljka isporučuje i gdje će biti obrađena za daljnju pripremu i/ili stavljanje na tržište. Prvi primatelj također popunjava polje 24.
                  Polje 13.: Opis proizvoda koji obuhvaća oznake Kombinirane nomenklature za dotične proizvode (8-znamenkasta razina ako je to moguće), trgovački naziv, broj pakiranja (broj kutija, kartonskih kutija, torbi, kanti itd.), broj serije i neto masa.
                  Polje 14.: Nije obvezno.
                  Polje 15.: Nije obvezno.
                  Polje 16.: Ukupna bruto masa izražena u primjerenim jedinicama (kg neto mase, litra itd.).
                  Polje 17.: Prijevozno sredstvo pri dolasku na točku ulaza.
                  Vrsta prijevoza: zrakoplov, plovilo, željeznica, cestovno vozilo, drugo.
                  Identifikacijska oznaka prijevoznog sredstva: broj leta kod zrakoplova, naziv(i) brod(ov)a u plovila, identifikacijski i broj vagona kod željeznice, registracijski broj s brojem prikolice, po potrebi, u cestovnog prijevoza.
                  U slučaju trajekta, navesti plovilo i cestovno vozilo s identifikacijom cestovnog vozila i planiranog trajekta.
                  Polje 18.: Izjava kontrolnog tijela ili kontrolne ustanove koja izdaje potvrdu. Boja potpisa i pečata mora se razlikovati od boje tiska.
                  Polje 19.: Popunjava nadležno tijelo države članice ili uvoznik.
                  Polje 20.: Popunjava relevantno nadležno tijela države članice, po potrebi, prije operacije pripreme i podjele u okolnostima iz članka 14. Uredbe (EZ) br. 1235/2008 i pri verifikaciji pošiljke u skladu s člankom 13. stavkom 1.
                  Polje 21.: Popunjava prvi primatelj po zaprimanju proizvoda nakon provođenja provjera predviđenih člankom 34. Uredbe (EZ) br. 889/2008.
               ”

         PRILOG III.

               „PRILOG VI.
               Tekst slike

                  IZVADAK br. … POTVRDE O INSPEKCIJI ZA UVOZ PROIZVODA EKOLOŠKE PROIZVODNJE U EUROPSKU UNIJU
                  1. Kontrolna ustanova ili tijelo koje je izdalo osnovnu potvrdu o inspekciji (naziv, adresa i kod)
                  2. Uredba Vijeća (EZ) br. 834/2007:
                  — Članak 33. stavak 2. ili
                  — Članak 33. stavak 3.
                  3. Serijski broj osnovne potvrde o inspekciji
                  4. Subjekt koji je podijelio izvornu pošiljku u serije (naziv i adresa)
                  5. Kontrolna ustanova ili kontrolno tijelo (naziv, adresa i kod)
                  6. Uvoznik (naziv, adresa i EORI broj)
                  7. Država podrijetla
                  8. Država izvoza
                  9. Država carinjenja/Točka ulaza
                  10. Država odredišta
                  11. Primatelj serije dobivene podjelom (naziv i adresa)
                  12. Opis proizvoda
                  Oznake KN
                  Broj pakiranja
                  Neto masa serije i neto masa izvorne pošiljke
                  13. Izjava nadležnog tijela države članice koje ovjerava izvadak potvrde.
                  Ovaj izvadak odgovara prethodno opisanoj seriji dobivenoj podjelom pošiljke koja je obuhvaćena izvornom potvrdom o inspekciji sa serijskim brojem navedenim u polju 3.
                  Tijelo i država članica:
                  Datum:
                  Ime i potpis ovlaštene osobe Pečat

               Tekst slike

                  14. Izjava primatelja serije
                  Ovime se potvrđuje da je zaprimanje serije provedeno u skladu s člankom 33. Uredbe (EZ) br. 889/2008.
                  Naziv trgovačkog društva
                  Datum:
                  Ime i potpis ovlaštene osobe
                  Napomene
                  Izvadak br. : Broj izvatka odgovara broju serije dobivene podjelom izvorne pošiljke.
                  Polje 1.: Naziv, adresa i kod kontrolne ustanove ili tijela u trećoj zemlji koje je izdalo osnovnu potvrdu o inspekciji.
                  Polje 2.: Ovo polje navodi odredbe Uredbe (EZ) br. 834/2007 koje su relevantne za izdavanje i upotrebu ovog izvatka; navesti relevantnu odredbu na temelju koje je uvezena osnovna pošiljka, vidjeti polje 2. osnovne potvrde o inspekciji.
                  Polje 3.: Serijski broj osnovne potvrde koji se dodjeljuje automatski elektroničkim sustavom TRACES iz članka 13. stavka 2. Uredbe (EZ) br. 1235/2008, osim kad se primjenjuje članak 13.a stavak 3.
                  Polje 4.: Subjekt koji fizički dijeli izvornu pošiljku u serije ili subjekt odgovoran za tu operaciju.
                  Polje 5.: Kontrolno tijelo ili ustanova nadležna za kontrolu subjekta koji je podijelio pošiljku.
                  Polja 6., 7. i 8.: Vidjeti relevantne informacije o osnovnoj potvrdi o inspekciji.
                  Polje 9.: Država carinjenja znači država u kojoj se pošiljka pušta u slobodni promet u Europsku uniju. Točka ulaza je točka puštanja u slobodni promet i identificira se Sustavom označavanja UN-a za trgovinske i prometne lokacije (UN/LOCODE – United Nations Code for Trade and Transport Locations, pet znakova abecede).
                  Polje 10.: Država odredišta znači država prvog primatelja u Europskoj uniji.
                  Polje 11.: Primatelj serije (dobivene podjelom) u Europskoj uniji.
                  Polje 12.: Opis proizvoda koji obuhvaća oznake Kombinirane nomenklature za dotične proizvode (8-znamenkasta razina ako je to moguće), broj pakiranja (broj kutija, kartonskih kutija, torbi, kanti itd.) i neto masu izraženu u primjerenim jedinicama (kg neto mase, litra itd.) te neto masu navedenu u polju 13. osnovne potvrde o inspekciji.
                  Polje 13.: Popunjava relevantno nadležno tijelo države članice za svaku od serija nastalu operacijom podjele iz članka 14. stavka 2. Uredbe (EZ) br. 1235/2008.
                  Polje 14.: Popunjava se po zaprimanju serije nakon što primatelj provede provjere predviđene člankom 33. Uredbe (EZ) br. 889/2008.
               ”


title: Provedbena uredba Komisije (EU) 2016/1906 оd 28. listopada 2016. o 256. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Daiš) i Al-Qaidom

text:
               29.10.2016

               HR

               Službeni list Europske unije

               L 295/74

         PROVEDBENA UREDBA KOMISIJE (EU) 2016/1906
   оd 28. listopada 2016.
   o 256. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Daiš) i Al-Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Daiš) i Al-Qaidom (1), a posebno njezin članak 7. stavak 1. točku (a) i članak 7.a stavak 5.,
   budući da:

               (1)

               U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom Uredbom.

               (2)

               Odbor za sankcije Vijeća sigurnosti Ujedinjenih naroda odlučio je 25. listopada 2016. izmijeniti tri unosa na popisu osoba, skupina i subjekata na koje se primjenjuje zamrzavanje financijskih sredstava i gospodarskih izvora. Prilog I. Uredbi (EZ) br. 881/2002 trebalo bi stoga na odgovarajući način ažurirati,

         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. listopada 2016.

            Za Komisiju,

            u ime predsjednika,

            Vršitelj dužnosti voditelja službe za instrumente vanjske politike

      (1)  SL L 139, 29.5.2002., str. 9.

      PRILOG
      Podaci za utvrđivanje identiteta u sljedećim unosima pod naslovom „Fizičke osobe” u Prilogu I. Uredbi (EZ) br. 881/2002 mijenjaju se kako slijedi:

                  (a)

                  „Mohamed Amin Mostafa. Adresa: Via della Martinella 132, Parma, Italija. Datum rođenja: 11.10.1975. Mjesto rođenja: Kirkuk, Irak. Ostali podaci: pod upravnog mjerom nadzora u Italiji do 15. siječnja 2012. Datum uvrštenja na popis iz članka 2.a stavka 4. točke (b): 12.11.2003.” zamjenjuje se sljedećim:
                  „Mohamed Amin Mostafa. Datum rođenja: 11.10.1975. Mjesto rođenja: Kirkuk, Irak. Državljanstvo: iračko. Adresa: Via della Martinella 132, Parma, Italija (boravište). Ostali podaci: u Italiji pod upravnom mjerom nadzora koja istječe 15. siječnja 2012. Datum uvrštenja u skladu s člankom 7.d stavkom 2. točkom (i): 12.11.2003.”;

                  (b)

                  „Hilarion Del Rosario Santos III (također (a) Akmad Santos, (b) Ahmed Islam, (c) Ahmad Islam Santos, (d) Abu Hamsa, (e) Hilarion Santos III, (f) Abu Abdullah Santos, (g) Faisal Santos, (h) Lakay, (i) Aki, (j) Aqi). Titula: amir. Adresa: 50, Purdue Street, Cubao, Quezon City, Filipini. Datum rođenja: 12.3.1966. Mjesto rođenja: 686 A. Mabini Street, Sangandaan, Caloocan City, Filipini. Državljanstvo: filipinsko. Broj putovnice: AA780554 (filipinska putovnica). Ostali podaci: (a) utemeljitelj i vođa pokreta the Rajah Solaiman Movement i povezan sa skupinom the Abu Sayyaf Group; (b) u pritvoru na Filipinima od svibnja 2011. Datum uvrštenja na popis iz članka 2.a stavka 4. točke (b): 4.6.2008.” zamjenjuje se sljedećim:
                  „Hilarion Del Rosario Santos III (alias (a) Akmad Santos, (b) Ahmed Islam, (c) Ahmad Islam Santos, (d) Abu Hamsa, (e) Hilarion Santos III, (f) Abu Abdullah Santos, (g) Faisal Santos, (h) Lakay, (i) Aki, (j) Aqi). Titula: emir. Adresa: 50, Purdue Street, Cubao, Quezon City, Filipini. Datum rođenja: 12.3.1966. Mjesto rođenja: 686 A. Mabini Street, Sangandaan, Caloocan City, Filipini. Državljanstvo: filipinsko. Broj putovnice: AA780554 (filipinska putovnica). Ostali podaci: (a) utemeljitelj i vođa pokreta Rajah Solaiman i povezan sa skupinom Abu Sayyaf; (b) u pritvoru u Filipinima od svibnja 2011. Datum uvrštenja u skladu s člankom 7.d stavkom 2. točkom (i): 4.6.2008.”;

                  (c)

                  „Anas Hasan Khattab (alias (a) Samir Ahmed al-Khayat; (b) Hani; (c) Abu Hamzah; (d) Abu-Ahmad Hadud). Titula: amir. Datum rođenja: 7.4.1986. Mjesto rođenja: Damask, Sirija. Nacionalni identifikacijski br.: 00351762055. Datum određenja iz članka 2.a stavka 4. točke (b): 23.9.2014.” zamjenjuje se sljedećim:
                  „Anas Hasan Khattab (alias (a) Samir Ahmed al-Khayat, (b) Hani, (c) Abu Hamzah, (d) Abu-Ahmad Hadud). Titula: emir. Datum rođenja: 7.4.1986. Mjesto rođenja: Damask, Sirija. Državljanstvo: sirijsko. Ostali podaci: administrativni emir skupine Front Al-Nusrah za narod Levanta (‚Al-Nusrah Front for the People of the Levant’). Datum uvrštenja u skladu s člankom 7.d stavkom 2. točkom (i): 23.9.2014.”.


title: Provedbena uredba Vijeća (EU) 2017/1327 od 17. srpnja 2017. o provedbi Uredbe (EU) br. 36/2012 o mjerama ograničavanja s obzirom na stanje u Siriji

text:
               18.7.2017

               HR

               Službeni list Europske unije

               L 185/20

         PROVEDBENA UREDBA VIJEĆA (EU) 2017/1327
   od 17. srpnja 2017.
   o provedbi Uredbe (EU) br. 36/2012 o mjerama ograničavanja s obzirom na stanje u Siriji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji i o stavljanju izvan snage Uredbe (EU) br. 442/2011 (1), a posebno njezin članak 32. stavak 1.,
   uzimajući u obzir Prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 18. siječnja 2012. donijelo Uredbu (EU) br. 36/2012.

               (2)

               Imajući u vidu težinu situacije u Siriji, osobito upotrebu kemijskog oružja od strane sirijskog režima i njegovu umiješanost u širenje kemijskog oružja, na popis fizičkih i pravnih osoba, subjekata ili tijela koji podliježu mjerama ograničavanja iz Priloga II. Uredbi (EU) br. 36/2012 trebalo bi dodati 16 osoba.

               (3)

               Prilog II. Uredbi (EU) br. 36/2012 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Prilog II. Uredbi (EU) br. 36/2012 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. srpnja 2017.

            Za Vijeće

            Predsjednica

         F. MOGHERINI

      (1)  SL L 16, 19.1.2012., str. 1.

      PRILOG
      Sljedeće osobe dodaju se na popis naveden u odjeljku A. (Osobe) Priloga II. Uredbi (EU) br. 36/2012:

                     Ime i prezime

                     Identifikacijski podaci

                     Razlozi

                     Datum uvrštenja na popis

                     „242.

                     Samir Dabul
                     (također poznat kao Samir Daaboul)

                     Rođen: 4. rujna 1965.
                     Položaj: brigadni general

                     Ima čin brigadnog generala, dužnost obnaša nakon svibnja 2011.
                     Kao viši vojni časnik odgovoran je za nasilnu represiju nad civilnim stanovništvom te je uključen u skladištenje i upotrebu kemijskog oružja. Povezuje ga se i sa sirijskim Centrom za znanstvene studije i istraživanja, koji je također uvršten na popis.

                     18.7.2017.

                     243.

                     Ali Wanus
                     (također poznat kao Ali Wannous)
                     ()

                     Rođen: 5. veljače 1964.
                     Položaj: brigadni general

                     Ima čin brigadnog generala, dužnost obnaša nakon svibnja 2011.
                     Kao viši vojni časnik odgovoran je za nasilnu represiju nad civilnim stanovništvom te je uključen u skladištenje i upotrebu kemijskog oružja.
                     Povezuje ga se i sa sirijskim Centrom za znanstvene studije i istraživanja subjektom, koji je također uvršten na popis.

                     18.7.2017.

                     244.

                     Yasin Ahmad Dahi
                     (također poznat kao: Yasin Dahi; Yasin Dhahi)
                     ()

                     Rođen: 1960.
                     Položaj: brigadni general

                     Ima čin brigadnog generala u sirijskim oružanim snagama, dužnost obnaša nakon svibnja 2011. Viši časnik u vojnoj obavještajnoj službi sirijskih oružanih snaga. Bivši načelnik 235. sektora vojne obavještajne službe u Damasku i vojne obavještajne službe u Homsu. Kao viši vojni časnik odgovoran za nasilnu represiju nad civilnim stanovništvom.

                     18.7.2017.

                     245.

                     Muhammad Yousef Hasouri
                     (također poznat kao: Mohammad Yousef Hasouri; Mohammed Yousef Hasouri)
                     ()

                     Položaj: brigadni general

                     Brigadni general Muhammad Hasouri viši je časnik u sirijskim zračnim snagama, dužnost obnaša nakon svibnja 2011. Načelnik stožera 50. brigade zračnih snaga i zamjenik zapovjednika zrakoplovne baze Shayrat. Brigadni general Muhammad Hasouri djeluje u sektoru širenja kemijskog oružja. Kao viši vojni časnik odgovoran za nasilnu represiju nad civilnim stanovništvom u Siriji.

                     18.7.2017.

                     246.

                     Malik Hasan
                     (također poznat kao: Malek Hassan)
                     ()

                     Položaj: general bojnik

                     Ima čin generala bojnika, viši je časnik i zapovjednik 22. divizije sirijskih zračnih snaga, dužnost obnaša nakon svibnja 2011.
                     Kao viši časnik u sirijskim zračnim snagama i kao dio zapovjednog lanca 22. divizije nosi odgovornost za nasilnu represiju nad civilnim stanovništvom u Siriji, što uključuje uporabu kemijskog oružja s pomoć zrakoplova koji su djelovali iz zračnih baza pod kontrolom 22. divizije, primjerice u napadu na Talmenas za koji je zajednički istražni mehanizam, koji su uspostavili Ujedinjeni narodi, izvijestio da su ga proveli režimski helikopteri s bazom na uzletištu u Hami.

                     18.7.2017.

                     247.

                     Jayyiz Rayyan Al-Musa
                     (također poznat kao: Jaez Sawada al-Hammoud al-Mousa; Jayez al-Hammoud al-Moussa)
                     ()

                     Položaj: general bojnik

                     Guverner pokrajine Hasaka, na taj ga je položaj imenovao Bashar Al-Assad; povezuje ga se s Basharom Al-Assadom.
                     Ima čin generala bojnika, viši je časnik i bivši je načelnik stožera sirijskih zračnih snaga.
                     Kao viši časnik u sirijskim zračnim snagama odgovoran je za nasilnu represiju nad civilnim stanovništvom u Siriji, među ostalim i za uporabu kemijskog oružja u napadima sirijskog režima do kojih je došlo kad je on obavljao funkciju načelnika stožera sirijskih zračnih snaga, kako je utvrđeno u izvješću zajedničkog istražnog mehanizma koji su uspostavili Ujedinjeni narodi.

                     18.7.2017.

                     248.

                     Mayzar 'Abdu Sawan
                     (također poznat kao: Meezar Sawan)
                     ()

                     Položaj: general bojnik

                     Ima čin generala bojnika, viši je časnik i zapovjednik 20. divizije sirijskih zračnih snaga, dužnost obnaša nakon svibnja 2011.
                     Kao viši časnik u sirijskim zračnim snagama odgovoran je za nasilnu represiju nad civilnim stanovništvom, među ostalim i napade na civilna područja s pomoću zrakoplova koji su djelovali iz zračnih baza pod kontrolom 20. divizije.

                     18.7.2017.

                     249.

                     Isam Zahr Al-Din
                     (također poznat kao: Isam Zuhair al-Din; Isam Zohruddin; Issam Zahruddin; Issam Zahreddine; Essam Zahruddin)
                     ()

                     Položaj: brigadni general

                     Ima čin brigadnog generala, viši je časnik u republikanskoj gardi, dužnost obnaša nakon svibnja 2011. Kao viši vojni časnik odgovoran je za nasilnu represiju nad civilnim stanovništvom, među ostalim tijekom opsade četvrti Baba Amr u veljači 2012.

                     18.7.2017.

                     250.

                     Mohammad Safwan Katan
                     (također poznat kao: Mohammad Safwan Qattan)
                     ()

                     Mohammad Safwan Katan inženjer je i radi za sirijski Centar za znanstvene studije i istraživanja, koji je također uvršten na popis. Umiješan je u širenje i isporuku kemijskog oružja. Mohammad Safwan Katan umiješan je u izradu ‚bombi bačava’ koje su upotrebljavane protiv civilnog stanovništva u Siriji.
                     Povezuje ga se sa sirijskim Centrom za znanstvene studije i istraživanja, koji je također uvršten na popis.

                     18.7.2017.

                     251.

                     Mohammad Ziad Ghritawi
                     (također poznat kao: Mohammad Ziad Ghraywati)
                     ()

                     Mohammad Ziad Ghritawi inženjer je i radi za sirijski Centar za znanstvene studije i istraživanja. Umiješan je u širenje i isporuku kemijskog oružja. Mohammad Ziad Ghritawi umiješan je u izradu ‚bombi bačava’ koje su upotrebljavane protiv civilnog stanovništva u Siriji.
                     Povezuje ga se sa sirijskim Centrom za znanstvene studije i istraživanja, koji je također uvršten na popis.

                     18.7.2017.

                     252.

                     Mohammad Darar Khaludi
                     (također poznat kao: Mohammad Darar Khloudi)
                     ()

                     Mohammad Darar Khaludi inženjer je i radi za sirijski Centar za znanstvene studije i istraživanja. Umiješan je u širenje i isporuku kemijskog oružja. Za Mohammada Darara Khaludija zna se da je umiješan u izradu ‚bombi bačava’ koje su upotrebljavane protiv civilnog stanovništva u Siriji.
                     Povezuje ga se i sa sirijskim Centrom za znanstvene studije i istraživanja, koji je također uvršten na popis.

                     18.7.2017.

                     253.

                     Khaled Sawan
                     ()

                     Dr. Khaleda Sawan inženjer je i radi za sirijski Centar za znanstvene studije i istraživanja, koji je umiješan u širenje i isporuku kemijskog oružja. Umiješan je u izradu ‚bombi bačava’ koje su upotrebljavane protiv civilnog stanovništva u Siriji.
                     Povezuje ga se sa sirijskim Centrom za znanstvene studije i istraživanja, koji je također uvršten na popis.

                     18.7.2017.

                     254.

                     Raymond Rizq
                     (također poznat kao: Raymond Rizk)
                     ()

                     Raymond Rizq inženjer je i radi za sirijski Centar za znanstvene studije i istraživanja, umiješan u širenje i isporuku kemijskog oružja. Umiješan je u izradu ‚bombi bačava’ koje su upotrebljavane protiv civilnog stanovništva u Siriji.
                     Povezuje ga se sa sirijskim Centrom za znanstvene studije i istraživanja, koji je također uvršten na popis.

                     18.7.2017.

                     255.

                     Fawwaz El-Atou
                     (također poznat kao: Fawaz Al Atto)
                     ()

                     Fawwaz El-Atou laboratorijski je tehničar u sirijskom Centru za znanstvene studije i istraživanja, umiješan u širenje i isporuku kemijskog oružja. Fawwaz El-Atou umiješan je u izradu ‚bombi bačava’ koje su upotrebljavane protiv civilnog stanovništva u Siriji.
                     Povezuje ga se sa sirijskim Centrom za znanstvene studije i istraživanja, koji je također uvršten na popis.

                     18.7.2017.

                     256.

                     Fayez Asi
                     (također poznat kao: Fayez al-Asi)
                     ()

                     Fayeza Asi laboratorijski je tehničar u sirijskom Centru za znanstvene studije i istraživanja, umiješan u širenje i isporuku kemijskog oružja. Umiješan je u izradu ‚bombi bačava’ koje su upotrebljavane protiv civilnog stanovništva u Siriji.
                     Povezuje ga se sa sirijskim Centrom za znanstvene studije i istraživanja, koji je također uvršten na popis.

                     18.7.2017.

                     257.

                     Hala Sirhan
                     (također poznat kao: Halah Sirhan)
                     ()

                     Rođena: 5. siječnja 1953.
                     Titula: Dr.

                     Dr. Hala Sirhan radi za sirijsku vojnu obavještajnu službu u sirijskom Centru za znanstvene studije i istraživanja. Djelovala je u Institutu 3000, koji je umiješan u širenje kemijskog oružja.
                     Nju se povezuje sa sirijskim Centrom za znanstvene studije i istraživanja, koji je također uvršten na popis.

                     18.7.2017.”


title: Provedbena uredba Komisije (EU) br. 650/2013 оd 8. srpnja 2013. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               9.7.2013

               HR

               Službeni list Europske unije

               L 188/7

      PROVEDBENA UREDBA KOMISIJE (EU) br. 650/2013
   оd 8. srpnja 2013.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. srpnja 2013.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007, str. 1.

      (2)  SL L 157, 15.6.2011, str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0707 00 05

                  MK

                  33,9

                  TR

                  105,8

                  ZZ

                  69,9

                  0709 93 10

                  TR

                  113,4

                  ZZ

                  113,4

                  0805 50 10

                  AR

                  82,5

                  TR

                  69,0

                  UY

                  83,3

                  ZA

                  93,6

                  ZZ

                  82,1

                  0808 10 80

                  AR

                  125,7

                  BR

                  94,3

                  CL

                  131,5

                  CN

                  96,1

                  NZ

                  145,9

                  US

                  154,5

                  ZA

                  108,7

                  ZZ

                  122,4

                  0808 30 90

                  AR

                  111,6

                  CL

                  120,4

                  CN

                  49,9

                  NZ

                  192,6

                  ZA

                  112,4

                  ZZ

                  117,4

                  0809 10 00

                  IL

                  275,4

                  TR

                  205,9

                  ZZ

                  240,7

                  0809 29 00

                  TR

                  284,2

                  ZZ

                  284,2

                  0809 30

                  TR

                  235,1

                  ZZ

                  235,1

                  0809 40 05

                  IL

                  99,1

                  MA

                  99,1

                  ZA

                  125,3

                  ZZ

                  107,8

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) 2015/292 оd 24. veljače 2015. o odobrenju ugljikova dioksida kao aktivne tvari za uporabu u biocidnim proizvodima za vrstu proizvoda 15  Tekst značajan za EGP

text:
               25.2.2015

               HR

               Službeni list Europske unije

               L 53/3

         PROVEDBENA UREDBA KOMISIJE (EU) 2015/292
   оd 24. veljače 2015.
   o odobrenju ugljikova dioksida kao aktivne tvari za uporabu u biocidnim proizvodima za vrstu proizvoda 15
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 90. stavak 2.,
   budući da:

               (1)

               Nizozemska je 22. veljače 2012. primila zahtjev, u skladu s člankom 11. stavkom 1. Direktive 98/8/EZ Europskog parlamenta i Vijeća (2), za uvrštenje aktivne tvari ugljikova dioksida u njezin Prilog I. za uporabu u vrsti proizvoda 15, avicidi, kako je utvrđeno u Prilogu V. toj Direktivi.

               (2)

               Nizozemska je 30. kolovoza 2013. u skladu s člankom 11. stavkom 2. Direktive 98/8/EZ Komisiji podnijela izvješće o ocjeni zajedno sa svojim preporukama.

               (3)

               Mišljenje Europske agencije za kemikalije sastavio je 17. lipnja 2014. Odbor za biocidne proizvode, uzimajući pritom u obzir zaključke nadležnog ocjenjivačkog tijela.

               (4)

               U skladu s tim mišljenjem može se očekivati da će biocidni proizvodi koji se upotrebljavaju u vrsti proizvoda 15 i sadrže ugljikov dioksid ispuniti zahtjeve utvrđene u članku 5. Direktive 98/8/EZ, pod uvjetom da se zadovolje određene specifikacije i uvjeti koji se odnose na uporabu tih proizvoda.

               (5)

               Stoga je primjereno odobriti ugljikov dioksid za uporabu u biocidnim proizvodima za vrstu proizvoda 15 podložno zadovoljenju određenih specifikacija i uvjeta.

               (6)

               S obzirom na to da se ocjene nisu odnosile na nanomaterijale, odobrenje ne bi trebalo obuhvaćati takve materijale, u skladu s člankom 4. stavkom 4. Uredbe (EU) br. 528/2012.

               (7)

               Mjere predviđene ovom Uredbom u skladu su s mišljenjem Stalnog odbora za biocidne proizvode,

         DONIJELA JE OVU UREDBU:
   Članak 1.
   Ugljikov dioksid odobrava se kao aktivna tvar za uporabu u biocidnim proizvodima za vrstu proizvoda 15, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. veljače 2015.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).

      PRILOG

                  Uobičajeni naziv

                  Kemijski naziv prema IUPAC-u
                  Identifikacijski brojevi

                  Najmanji stupanj čistoće aktivne tvari (1)

                  Datum odobrenja

                  Datum isteka odobrenja

                  Vrsta proizvoda

                  Posebni uvjeti (2)

                  Ugljikov dioksid

                  Kemijski naziv prema IUPAC-u:
                  Ugljikov dioksid
                  EZ br.: 204-696-9
                  CAS br.: 124-38-9

                  999 mL/L

                  1. lipnja 2015.

                  31. svibnja 2025.

                  15

                  Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.
                  Odobrenja za biocidne proizvode podliježu sljedećim uvjetima:

                              1.

                              proizvodi se isporučuju samo posebno obučenom stručnom osoblju i samo ih ono smije upotrebljavati;

                              2.

                              za zaštitu korisnika moraju se poduzeti odgovarajuće mjere, uključujući, ako je to potrebno, osiguravanje osobne zaštitne opreme;

                              3.

                              za zaštitu trećih osoba moraju se poduzeti odgovarajuće mjere, kao što je udaljavanje iz područja koje se tretira;

                              4.

                              upute za uporabu i količine koje se upotrebljavaju moraju biti odgovarajuće kako bi se osiguralo da se ptice usmrćuju a da pri tome nisu izložene nepotrebnim bolovima i patnji;

                              5.

                              u uvjetima za uporabu mora se jasno navesti da se ugljikov dioksid upotrebljava kao krajnja mjera, u kontekstu integrirane strategije za kontrolu štetnika čiji je cilj da se uporaba takvog proizvoda svede na minimum.

         (1)  Čistoća navedena u ovom stupcu bila je najmanji stupanj čistoće aktivne tvari upotrijebljene pri ocjenjivanju provedenom u skladu s člankom 8. Uredbe (EU) br. 528/2012. Aktivna tvar u proizvodu koji se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.

         (2)  Za provedbu općih načela Priloga VI. Uredbi (EU) br. 528/2012, sadržaj i zaključci izvješća o ocjeni dostupni su na internetskoj stranici Komisije: http://ec.europa.eu/environment/chemicals/biocides/index_en.htm.


title: Provedbena uredba Komisije (EU) br. 933/2012 od 11. listopada 2012. o 180. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom

text:
               18/Sv. 013

               HR

               Službeni list Europske unije

               239

         32012R0933

               L 278/11

               SLUŽBENI LIST EUROPSKE UNIJE

               11.10.2012.

      PROVEDBENA UREDBA KOMISIJE (EU) br. 933/2012
   od 11. listopada 2012.
   o 180. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s mrežom Al Qaidom, (1) a posebno njezin članak 7. stavak 1. točku (a) i članak 7.a stavak 5.,
   budući da:

               (1)

               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.

               (2)

               Odbor za sankcije Vijeća sigurnosti Ujedinjenih naroda je 5. listopada 2012. odlučio ukloniti jednu fizičku osobu sa svog popisa osoba, skupina i subjekata na koje bi trebalo primijeniti zamrzavanje financijskih sredstava i gospodarskih izvora nakon što je razmotrio zahtjev za uklanjanje s popisa kojeg je podnijela ta osoba, kao i sveobuhvatno izvješće Pravobranitelja osnovanog u skladu s Rezolucijom Vijeća sigurnosti Ujedinjenih naroda 1904 (2009.). Nadalje, 3. listopada 2012. odlučio je izmijeniti jedan unos na popisu.

               (3)

               Prilog I. Uredbi (EZ) br. 881/2002 bi stoga trebalo na odgovarajući način ažurirati,

         DONIJELO JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. listopada 2012.

            Za Komisiju,

            u ime predsjednika,

            voditelj službe za instrumente vanjske politike

      (1)  SL L 139, 29.5.2002., str. 9.
   PRILOG
   Prilog I. Uredbi (EZ) br. 881/2002 mijenja se kako slijedi:

               (1)

               Briše se sljedeći se unos pod naslovom „Fizičke osobe”:
               „Yasin Abdullah Ezzedine Qadi (alias (a) Kadi, Shaykh Yassin Abdullah; (b) Kahdi, Yasin; (c) Yasin Al-Qadi). Adresa: Farsi Center - West Tower 11th floor, Suite 1103, Wally Al-Ahd Street, Ruwais District, P.O. Box 214, Jeddah 21411, Saudijska Arabija. Datum rođenja: 23.2.1955. Mjesto rođenja: Kairo, Egipat. Državljanstvo: Saudijske Arabije. Broj putovnice: (a) B 751550; (b) E 976177 (izdana 6.3.2004., ističe 11.1.2009.). Datum uvrštenja na popis iz članka 2.a stavka 4. točke (b): 17.10.2001.”

               (2)

               Unos „Al Qaida na Arapskom poluotoku (alias (a) AQAP; (b) Al Qaida organizacije Džihad s Arapskog poluotoka; (c) Tanzim Qa’idat al-Jihad fi Jazirat al-Arabm; (d) Organizacija Al Qaida na Arapskom poluotoku; (e) Al Qaida na južnom dijelu Arapskog poluotoka; (f) Al Qaida u Jemenu; (g) AQY). Ostali podaci: Lokacija: Jemen ili Saudijska Arabija. Osnovana u siječnju 2009. Datum uvrštenja na popis iz članka 2.a stavka 4. točke (b): 19.1.2010.” pod naslovom „Pravne osobe, skupine i subjekti” zamjenjuje se sljedećim:
               „Al Qaida na Arapskom poluotoku (alias (a) AQAP; (b) Al Qaida organizacije Džihad s Arapskog poluotoka; (c) Tanzim Qa’idat al-Jihad fi Jazirat al-Arabm; (d) Organizacija Al Qaida na Arapskom poluotoku; (e) Al Qaida na južnom dijelu Arapskog poluotoka; (f) Ansar al-Shari’a; (g) AAS; (h) Al Qaida u Jemenu; (i) AQY). Ostali podaci: Lokacija: Jemen ili Saudijska Arabija. Ansar al-Shari’a je početkom 2011. osnovala organizacija AQAP. Datum uvrštenja na popis iz članka 2.a stavka 4. točke (b): 19.1.2010.”